section_heading: Životopis
paragraph_text: Na Filozofskom fakultetu u Zagrebu diplomirao je književnost i francuski jezik 1955. Za virjeme studija učenik je violinista Grafa, Šika, Šuleka i Segedisa na Muzičkoj akademiji i član Opere HNK. 1951. odlazi iz Zagreba u Rijeku. Uz rad studira na Filozofskom fakultetu u Ljubljani i 1964. diplomira muzikologiju i povijest umjetnosti. Svestrano obrazovan radio je i kao profesor, a tijekom života u Rijeci, od 1951. do umirovljenja, bio je violinist u orkestru Narodnog kazališta Ivana pl. Zajca u Rijeci. Povremeno je svirao i u nekim riječkim komorima sastavima. Bio je predavač teorijskih glazbenih predmeta na Prvoj hrvatskoj gimnaziji (1961. – 1971.), Pedagoškoj akademiji (1966. – 1968.) i Teologiji u RIjeci (1975. – 1981.), kroničar riječkog glazbenog života, glazbeni kritičar, istraživač umjetničke i narodne glazbene baštine, glazbeni historiograf, suradnik časopisa: Riječka revija (1955. – 1970.), ''Sv. Cecilja (1969.), Zvuk (1961.), povremeno Novog Lista i Radio stanice Rijeka'' u emisijama namijenjenim promicanju glazbene umjetnosti među mladima. Tijekom svog života napisao je niz radova koji su objavljeni u raznim zbornicima, nije dočekao tiskanje svog životnog dijela, monografije o violinisti Franji Krežmi.